## Pravilnik o uvjetima kojima moraju udovoljavati zdravstvene ustanove koje provode zdravstveni odgoj osoba koje rade u proizvodnji ili prometu namirnica

### NN 23/1994 (25.3.1994.), Pravilnik o uvjetima kojima moraju udovoljavati zdravstvene ustanove koje provode zdravstveni odgoj osoba koje rade u proizvodnji ili prometu namirnica

# MINISTARSTVO ZDRAVSTVA

Na temelju članka 40. stavak 1. Zakona o zaštiti pučanstva od zaraznih
bolesti ("Narodne novine", br. 60/92), ministar zdravstva donosi

## PRAVILNIK

### O UVJETIMA KOJIMA MORAJU UDOVOLJAVATI ZDRAVSTVENE USTANOVE KOJE PROVODE ZDRAVSTVENI ODGOJ OSOBA KOJE RADE U PROIZVODNJI ILI PROMETU NAMIRNICA

Članak 1.

Odredbama ovog pravilnika propisuju se uvjeti u pogledu stručne spreme
djelatnika, tehničke opremljenosti i prostorija, kojima moraju udovoljavati
zdravstvene ustanove koje provode zdravstveni odgoj osoba koje rade u proizvodnji
ili prometu namirnica.

Članak 2.

Za provedbu zdravstvenog odgoja osoba koje rade u proizvodnji ili prometu
namirnica, zdravstvena ustanova mora raspolagati s najmanje:

1. jednim doktorom medicine specijalistom iz epidemiologije, higijene
ili ekologije odnosno doktorom medicine;

2. jednim diplomiranim tehnologom ili biotehnologom iz područja proizvodnje
namirnica odnosno ispitivanja zdravstvene ispravnosti namirnica; 3. jednim
diplomiranim sanitarnim inženjerom ili sanitarnim inženjerom,

4. jednim zdravstvenim djelatnikom - administratorom koji će ustrojiti
i provoditi zdravstveni odgoj osoba

Djelatnika iz točke 2. i 3. ovoga članka, zdravstvena ustanova može
osigurati i u suradnji s drugom zdravstvenom ustanovom, Hrvatskim Crvenim
križem, pravnom osobom registriranom za izobrazbu zdravstvenih djelatnika,
pravnom osobom koja na industrijski način proizvodi namirnice ili nadležnim
tijelom državne uprave.

Članak 3

. Za provedbu zdravstvenog odgoja osoba koje rade u proizvodnji iIi
prometu namirnica, zdravstvena ustanova mora imati slijedeću opremu i nastavna
pomagala: 1. grafoskop, 2. dijaprojektor, 3. odgovarajuću zbirku fotografija
ili dijapozitiva, 4. odgovarajuće platno za projiciranje, 5. odgovarajući
broj priručnika verificiranih od Ministarstva zdravstva.

Članak 4.

Za provedbu zdravstvenog odgoja osoba koje rade u proizvodnji ili prometu
namirnica, zdravstvena ustanova mora imati najmanje slijedeće prostorije:
1. prostoriju za održavanje nastave koja udovoljava u pogledu higijensko-tehničkih
uvjeta prostorija namijenjenih za učionice, opremljenu s prikladnim namještajem
(stolovi i stolice) i samostalno osvijetljenom školskom tablom, 2. dva
sanitarna čvora odvojeno za potrebe ženskih i muških polaznika.

Članak 5.

Rješenje kojim se utvrđuju uvjeti iz članka 2. - 4. ovog pravilnika
donosi Ministarstvo zdravstva.

Članak 6.

Rješenja, donijeta prije stupanja na snagu ovog pravilnika, a donesena
sukladno članku 5. Pravilnika o načinu stjecanja osnovnog znanja o higijeni
namirnica i osobnoj higijeni osoba koje rade u proizvodnji i prometu živežnih
namirnica ("Narodne novine", br. 35/84,10/86) ostaju i dalje
na snazi.

Članak 7.

Ovaj pravilnik stupa na snagu osmog dana od dana objave u "Narodnim
novinama".

Klasa: 011-02/94-03!09

Urbroj : 534-02-22-94-1

Zagreb, 1. ožujka 1994

Ministar zdravstva

**prof. dr. sci. Andrija Hebrang, v.r.**

Pravilnik, NN 23/1994-403